open-index/open-wikipedia-markdown huggingface dataset:
Горица (Лескоец)

**Горица** — археолошко наоѓалиште во охридското село Лескоец. Претставува населба од неолитот, бронзеното и доцноантичкото време и средновековна некропола. На околу 5&nbsp;км североисточно од Охрид, од десната страна на патот за Ресен има мал рид со зарамнета површина од 500 на 150&nbsp;метри на која се среќаваат фрагменти од керамички садови со различна временска припадност. Со вадењето камен варовник, од кој се пече вар, селаните откопале повеќе гробови во кои нашле накит од бронза. Во североисточниот крај на тумбата, биле откопани други гробови со конструкции од камени плочи, а во еден бил најден бронзен крст. Наодите се чуваат во Заводот и Музеј во Охрид.

## Поврзано
*Белио — средновековна населба;
*Лелешница — некропола од доцноантичкото време;
*Св. Никола — средновековна црква и некропола;
*Св. Петкина Нива — некропола од римското време;
*Св. Спас - Вознесение — средновековна црква и некропола;
*Сред Село — населба од неолитското време;
*Лескоец;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Лескоец (Охридско)
Св. Никола (Љубаништа)

За современите цркви, видете Црква „Св. Никола“ (главна) и Црква „Св. Никола“ (пештерна)
 
**Св. Никола** или **Селски Гробишта** — археолошко наоѓалиште во охридското село Љубаништа. Претставува средновековна црква и некропола. Во северозападниот дел на селските гробишта се зачувани остатоци од сакрална градба која жителите ја викаат Св. Никола. Црквата зафаќа простор од 15 × 8&nbsp;метри. На источниот крај се гледа апсидата. Ѕидовите се малку подобро зачувани во олтарниот дел и се градени од кршен камен, бигор и варов малтер. Околу црквата има гробови со конструкции од камени плочи.

## Поврзано
*Бучила — населба од неолитско време и некропола од римско време;
*Градиште — утврдена населба од хеленистичко време;
*Раица — старохристијанска базилика;
*Св. Атанасија — некропола од римско време и средновековна црква;
*Св. Богородица — средновековна црква;
*Св. Илија — средновековна црква и некропола;
*Св. Наум — средновековна црква;
*Св. Петка — средновековна црква и некропола;
*Стара Колиба — населба од римско време;
*Турски Гробишта — некропола од доцноантичко време;
*Љубаништа;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Љубаништа
Светско првенство во кошарка 1954

**Светско првенство во кошарка 1954** — 2-ро Светско првенство во кошарка организирано од страна на ФИБА, кое се одиграло во градот, Рио де Жанеиро, Бразил во периодот од 23 октомври до 5 ноември 1954 година. На турнирот учествувале 12 репрезентации. Победник на турнирот бил САД.

## Учесници

## Прва фаза

### Група  A

|}

### Група  B

|}

### Група  C

|}

### Група  D

|}

## Квалификациска фаза

|}

## Финална фаза

|}

## Конечна табела

* извор:FIBA

## Поврзано
* Состави на репрезентациите на Светското првенство во кошарка 1954

## Надворешни врски

* 
* FIBA 1954 World Championships
* FIBA 1954 World Cup

1954
Категорија:Кошарката во Бразил
Требишки Рид (Опеница)

**Требишки Рид** — археолошко наоѓалиште во охридското село Опеница. Претставува средновековна населба и некропола. На околу 3&nbsp;км северозападно од селото има зарамнет простор кој стрмно се спушта кон патот Охрид-Ресен. По површината се среќаваат грамади од градежен материјал, а во нивата на еден жител биле откриени гробови со конструкција од камени плочи. Од ова наоѓалиште потекнува една бронзена белезица што се чува во Заводот и Музеј во Охрид.

## Поврзано
*Горно Село — средновековна населба;
*Лажиште - Вилипец — населба од римското време;
*Мадем — топилница од доцноантичкото време;
*Релејца — Рударски јами од римското време;
*Старечки Дол — рудник и топилница од римското време;
*Црвејнца — населба од неолитското време, некропола од хеленистичкото време и средниот век;
*Опеница;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Опеница
Ходенхаген

**Ходенхаген** () — општина во округот Хајдекрајс, во сојузната покраина Долна Саксонија, Германија.

Општината претставува административно седиште на општинската заедница Алден.

## Географија
### Местоположба

Ходенхаген се наоѓа на реката Алер, во рамки на долината Алер и Лајне.

### Соседни општини

Соседни општини се Валсроде, Ајкело, Гретем, Алден, Беме и Хадемсторф.

## Знаменитости

Во близина на Ходенхаген се наоѓа паркот Серенгети.

## Наводи

## Надворешни врски

Категорија:Хајдекрајс
Црвејнца (Опеница)

**Црвејнца** — археолошко наоѓалиште во охридското село Опеница. Претставува населба од неолитското време, некропола од хеленистичкото време и средниот век. Се наоѓа северно од селото, на левата страна на патот Охрид-Ресен, на почетокот на 20-тиот километар, а во непосредната близина на Прентов Мост. На почетокот на 1956 година, со работите на мостот, во брегот биле откриени гробови од хеленистичка и средновековна некропола. Во истата година Музејот од Охрид извршил сондажни, а во 1957-59 систематски ископувања. Со овие работи биле откриени и истражени 143 гроба од кои 83 од хеленистичкото време а 60 од раниот среден век. Во долните слоеви се најдени фрагменти од керамички садови, орудија од кремен и коска кои упатуваат на траги од неолитска населба. Наодите се чуваат во Завод и Музеј во Охрид.

## Поврзано
*Горно Село — средновековна населба;
*Лажиште - Вилипец — населба од римското време;
*Мадем — топилница од доцноантичкото време;
*Релејца — Рударски јами од римското време;
*Старечки Дол — рудник и топилница од римското време;
*Требишки Рид — средновековна населба и некропола;
*Опеница;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Опеница
Светско првенство во кошарка 1959

**Светско првенство во кошарка 1959** — 3-то Светско првенство во кошарка организирано од страна на ФИБА, кое се одиграло во Чиле во периодот од 16 до 31 јануари 1959 година. На турнирот учествувале 13 репрезентации. Победник на турнирот бил Бразил.

## Учесници

## Прва фаза

### Група A

|}

### Група B

|}

### Група C

|}

## Квалификациска фаза
### Група D

|}

### Група E

|}

### Втора фаза

## Финална фаза

|}
**P** Советскиот Сојуз и Бугарија се пласирале на шестото и седмото место, соодветно во последната рунда, откако тие одбиле да играат против Формоса од политички причини.

## Наводи

## Надворешни врски

* 
* FIBA profile
* ''Todor66'' profile
* ''The-Sports'' profile 
* ''Linguasport'' profile

1954
Категорија:Кошарката во Чиле
Мед (филм од 2010)

**Мед** (турски: *Bal*) - турско-германско-француски филм од 2010 година, во режија на Семих Капланоглу. Главните улоги ги играат: Ердал Бешикчиоглу, Тулин Озен, Бора Атлаш и Алев Уџарер. Овој филм е последниот дел од т.н. „Трилогија за Јусуф“ со автобиографски елементи. Филмот се одликува со сиромашни дијалози, со долги кадри на природата и со одличен приказ на односите меѓу членовите на едно сиромашно селско семејство. Филмот добил позитивни оцени од критиката, а ја освоил и „Златната мечка“ на Берлинскиот филмски фестивал.

## Синопсис
Јусуф (го игра Атлаш) е сиромашно дете кое живее во планинско село во Турција. Тој е тивок, повлечен, ретко зборува, на училиште не игра со другарите и не е добар ученик. Единствено, тој е многу приврзан кон татко му, кој одгледува пчели. Бидејќи кошниците даваат сè помалку мед, таткото заминува во шумата за да ги премести пчелите на подалечно место. Поминуваат неколку дена, но таткото не се враќа дома. Дента кога Јусуф е пофален од училиштето, во неговиот дом доаѓаат полицајците со веста дека таткото е мртов. Кога ги здогледува насобраните луѓе, Јусуф бега во шумата каде што заспива.

## Наводи

Категорија:Турски филмови
Категорија:Француски филмови
Категорија:Германски филмови
Категорија:Филмови со Ердал Бешикчиоглу
Категорија:Филмови со Тулин Озен
Категорија:Филмови со Бора Атлаш
Категорија:Филмови со Алев Уџарер
Категорија:Филмови на турски јазик
Категорија:Филмови од 2010 година
Категорија:Филмови чие дејствие се одвива во Турција
Категорија:Филмови на Семих Капланоглу
Финале на Светското првенство во кошарка 2002

**Финалето на Светското првенство 2002** бил завршниот натпревар во кошарка што го одредил победникот на Светското првенство 2002. Натпреварот бил одигран на 8 септември 2002 година во спортскиот центар Консеко Филдхаус во Индијанаполис, Индијана.

## Пат до финалето
*Белешка: Во сите резултати подолу, прво е даден резултат на финалистот.*  

## Детали за натпреварот

## Наводи

## Надворешни врски

* 
* 

2002
Св. Петка (Љубаништа)

*За современата црква, видете [[Црква „Св. Петка“ - Љубаништа|Црква „Св. Петка“]]*
 
**Св. Петка** — археолошко наоѓалиште во охридското село Љубаништа. Претставува средновековна црква и некропола. Помеѓу изворот Св. Петка, што се наоѓа на западниот трап од езерцето формирано од изворските води на реката Дрим и источниот ограден ѕид од манастирот Св. Наум, покрај патот што води за караулата се наоѓала црквата Св. Петка и околу неа некропола. При изработувањето на земјоделските работи биле откриени гробови и во нив најдени керамички садови.

## Поврзано
*Бучила — населба од неолитско време и некропола од римско време;
*Градиште — утврдена населба од хеленистичко време;
*Раица — старохристијанска базилика;
*Св. Атанасија — некропола од римско време и средновековна црква;
*Св. Богородица — средновековна црква;
*Св. Илија — средновековна црква и некропола;
*Св. Наум — средновековна црква;
*Св. Никола — средновековна црква и некропола;
*Стара Колиба — населба од римско време;
*Турски Гробишта — некропола од доцноантичко време;
*Љубаништа;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Љубаништа
Оборакост

**Оборакост** или **амбидекстрија** — појава на способност кај некои луѓе да имаат вродена или стекната моќ подеднакво вешто да ги користат и левата и десната страна на своето тело, пред сè, рацете.. Само околу еден процент од луѓето природно ја имаат оваа способност и нарекуваат амбидекстери. Различни се нивоата на капацитет и разновидноста на појавата на оборакост, а најретко се среќава во потполност еднаква способност и ефикасност на користење на двете раце.

## Наводи

Категорија:Моторика
Категорија:Умствени процеси
Категорија:Зборови што ги нема во ТРМЈ
Ретем/Алер (општинска заедница)

мини|Поглед кон црквата во Ретем

**Ретем/Алер** () — општинска заедница во округот Хајдекрајс, во сојузната покраина Долна Саксонија, Германија. Нејзино седиште е градот Ретем.

Општинската заедница Ретем/Алер се состои од следниве општини:

# Беме
# Франкенфелд
# Хојслинген
# Ретем

Категорија:Општински заедници во Долна Саксонија
Франкенфелд

**Франкенфелд** () — општина во округот Хајдекрајс, во сојузната покраина Долна Саксонија, Германија.

## Географија
### Местоположба

Франкенфелд се наоѓа на реката Алер, помеѓу Ретем и Алден. Во општината се наоѓаат бројни кампинг-места.

### Општински единици

Кон општината покрај Франкенфелд припаѓаат и местата Хедерн и Босе.

## Наводи

## Надворешни врски

Категорија:Хајдекрајс
Беме (Долна Саксонија)

**Беме** () — општина во округот Хајдекрајс, во сојузната покраина Долна Саксонија, Германија.

## Географија
### Местоположба

Беме се наоѓа помеѓу Валсроде и Хановер, северно од реката Алер, сместен на истоимената река.

### Општински единици

Општината Беме е составена од следниве единици:

* Беме
* Бирде
* Алтенвалинген
* Кирхвалинген

## Наводи

## Надворешни врски

Категорија:Хајдекрајс
Ретем (Алер)

**Ретем** (службено познат како **Ретем (Алер)**;  или *Rethem (Aller)*) — мал град во округот Хајдекрајс, во сојузната покраина Долна Саксонија, Германија. Се наоѓа на реката Алер, околу 25 километри југозападно од окружниот град Бад Фалингбостел и 18 километри југоисточно од градот Ферден.

Градот претставува административно седиште на општинската заедница Ретем/Алер.

## Географија
### Местоположба

Ретем се наоѓа на реката Алер, во рамки на туристичката областа долина на Алер/Лајне. Во околината се наоѓаат помеѓе стари ракави на реката Алер, кои денес се користат како мали езерца за бањање.

### Градски единици

Кон градот Ретем покрај самиот град припаѓаат и местата:

* Ретем-Мор
* Штекен
* Волендорф

## Историја

Градот бил место на тешки борби во периодот 10-11 април 1945 година помеѓу единиците на британската војска и делови на германската војска со тешки загуби од обете страни. Повеќето германски војници не биле постари од 23 години.

## Политика
### Градски совет

Градскиот совет се состои од 13 избрани членови. На општинските избори од 2016 година биле добиени следниве резултати:

* CDU: 7 места
* SPD: 6 места

### Збратимени градови

Ретем е збратимен со следниве градови:

*  Колчиглови, Полска (од 2005 г.)

## Знаменитости

* Замок Ретем, денес повторно изграден (од 2004 г.) како културен дом
* Брегот на Алер со парк од скулптури
* Градското собрание
* Воденицата Боквинд
* Градската црква „Св. Богородица“


Податотека:Rethem Kriegsdenkmal.jpg|Спомен-плоча за борбите на мостот на Алер во Втората светска војна
Податотека:An der Marienkirche von 1839 in Rethem IMG 0531.jpg|Поглед на улицата пред црквата
Податотека:Bockwindmühle Rethem1200.jpg|Воденицата Боквинд
Податотека:Rethem Burg Allerseite.jpg|Замок Ретем


## Наводи

## Надворешни врски

* Официјална страница 

Категорија:Хајдекрајс
Караван (патување)

**Караван** (од ) е група луѓе кои патуваат заедно, најчесто заради трговија. Најчесто, караваните биле застапени во пустинските области и по должината на Патот на свилата, кога патувањето во група се вршело заради заштита од грабежи, како и поради искористување на економиите од обемот во трговијата.

## Караванот како мотив во уметноста и во популарната култура
* „Караван“ (англиски: *Caravan*) — песна на ирскиот музичар Ван Морисон (*Van Morrison*) од 1970 година.
* „Шпански караван“ (англиски: *Spanish caravan*) — песна на американската рок-група Дорс (*The Doors*) од 1968 година.
* „Караван на чувствата“ (српски: *Karavan Osećanja*) — песна на српската група Дарквуд даб (*Darkwood Dub*) од 1996 година.
* „Караван на љубовта“ (англиски: *Caravan of love*) — песна на американската поп-група Ијсли брадерс (*Isley Brothers*).

## Наводи

Категорија:Сообраќај
Категорија:Трговија
Дебој (Охрид)

**Дебој** — археолошко наоѓалиште во градот Охрид. Претставува некропола од хеленистичкото и римското време и од средниот век и старохристијанска базилика. Го зафаќа јужниот простор на зарамнетото плато на источниот рид од стариот дел на Охрид, источно од комплексот Св. „Климент“ и северно-североисточно од црквата Св. Константин и Елена. Овде е откриена централната некропола на Лихнид и на средновековниот Охрид. Досега се откриени вкупно 180 гроба. На просторот се пронајдени и остатоци од старохристијанска базилика со мозаични подови.

## Поврзано
*Антички театар — театар од хеленистичкото и римското време;
*Античка Фурна — осамен наод од доцноантичкото време;
*Видобишта — гробница од римското време;
*Горно Трново — населба од римското време;
*Горица — некропола од римското време и средновековна црква со некропола;
*Гумништа - Инвалидско Одморалиште — населба и некропола од римското време;
*Долно Трново — населба од неолитското време;
*Козлук — населба од римското време;
*Карабегомала — храм од хеленистичкото време;
*Комплекс „Попарница“ — осамени наоди од римското време, старохристијански и рано средновековни сакрални објекти;
*Комплекс „Св. Климент“ — објекти и црква од старохристијанско време;
*Комплекс „Св. Софија“ — археолошки остатоци од римско и доцноантичко време и ран среден век;
*Комплекс „Св. Спас“ — осамен наод од римското време, старохристијанска и средновековна црква со некропола;
*Комплекс „Стара Чаршија“ — некропола од железното време до раниот среден век;
*Кошишта — некропола од хеленистичкото време и раниот среден век;
*Лабино — археолошки остатоци од бронзеното време до раниот среден век;
*Охрид - Лихнид — антички град;
*Комплекс „Св. Пантелејмон“ — старохристијански и средновековни цркви;
*Панзир — населба и некропола од доцноантичкото време и средниот век;
*Самуилова тврдина — тврдина од хеленистичкото, доцноантичкото и средниот век;
*Св. Еразмо — старохристијанска базилика и некропола;
*Енгелана — утврдена населба од раноантичкото и хеленистичкото време;
*Св. Стефан - Горица — депо на средновековни монети;
*Студенчишта — старохристијанска базилика и некропола;
*Хермелеја — населба од римското време;
*Охрид;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Охрид
Лерте

**Лерте** () — град во округот Хановер, во сојузната покраина Долна Саксонија, Германија. Се наоѓа околу 17 километри источно од покраинскиот главен град Хановер. Во  век, Лерте бил најважна железничка крстосница во поранешното Кралство Хановер.

## Географија
### Градски единици

(Извор: Површина [состојба: 31.12.2016] и жители [состојба: 31.12.2015])

## Историја

Градот првпат бил споменат во документираната историја на областа во 1147 година како релативно мало фармерско село. До 1352 година, кога била изградена црквата „Св. Никола“; месните жители оделе на црковни служби во селото Штајнведел.

Во тоа време, Лерте се наоѓал во историската област позната како Гросен Фрајен, што буквално означува „голема празнина“ и лежел далеку од поголемите сообраќајни правци.

## Стопанство

До 1843 година, Лерте бил скриен од поважните текови, кога започнале работите на пругата Хановер-Брауншвајг, со што Лерте бил поврзан со обата града. Следната година, започнале работите на линиите до Целе (1845), Хилдесхајм (1846) и Берлин (1871).

Кога работите на железничката линија започнале, Лерте имал 755 жители, но 60 години подоцна населението десеткратно се зголемило. Во 1898 година, Лерте добил градски права.

Со железницата започнала да се развива и индустријата, вклучувајќи фабрики за тули, минерални ѓубрива, цемент, конзервирани добра и шеќер. Шеќераната до 2002 година преовладувала во самото средиште на градот.

Во 1910 година, цементарницата била затворена. ВО 1911 година бил основан сточен пазар и Лерте станал најважно место за стока во Северна Германија. Во 1912 година започнало откопување на руда. Во Берлин постои железничка станица „Лерте“, која била отворена во 1871 година како крајна станица на линијата помеѓу Берлин со Лерте и Хановер.

## Познати луѓе

* Хајнрих Бокемајер (1679-1751) — музиколог и композитор
* Курт Хиршфелд (1902-1964) — театарски режисер и драматург
* Рајнхард Мај (р. 1942) — пејач и текстописец
* Герхард Шредер (р. 1944) — политичар
* Вернер Лампе (р. 1950) — пливач
* Урсула фон дер Лајен (р. 1958) — политичарка
* Лукас Ригер (р. 1999) — пејач и текстописец

## Галерија


Податотека:Lehrte Wasserturm See.jpg|Водена кула
Податотека:Lehrte-Stadtpark mit Fest-2012-06-10.jpg|Фестивал во градскиот парк (2012)
Податотека:Matthaeuskirche in Lehrte.JPG|Црквата во Лерте


## Поврзано
* Хановер-Брауншвајг-Гетинген-Волфсбург

## Наводи

## Надворешни врски

* Официјална страница  

Категорија:Хановер (регион)
Епитоп

**Епитоп** или **антигенска детерминанта** е дел од антигенот кој е препознаен од антителата. Генерално гледано антигенот има неколку или многу различни антигенски детерминанти и затоа реагира со безброј антитела. Делот од антителото кое се врзува за епитопот се наракува паратоп.

Категорија:Антигени
Хатун

**Хатун** ( —  персиско име (првично од источноирански јазик, Согдијан) и се користи како титула за жените за време на османлискиот период.

## Почесно име
Во османлискиот период, терминот хетун се користел како почесен за жените, приближно еквивалентно на маједонскиот термин дама и варијанта на правопис на катун. Како и повеќето турски почести, се користи по прво име. Женит кои традиционално се третирале како хетун се:

*Мелике Мама хатун (1191-1200)
* Ѓурџу хатун (1237–1286), грузиска принцеза
* Мал хатун (починала 1323), сопруга на Осман I
* Ѓулчичек Хатун (14 век), сопруга на Мурат I
* Девлет Хатун (починала 1411), сопруга на Бајазид I
* Гулфем Хатун (починала 1561/1562), сопруга на Сулејман I
* Шемсирухсар Хатун (починала 1613), сопруга на Мурат III
* Нене хатун (1857–1955), турска хероина

## Валиде хатун
Валиде Хатун била титула што ја имала „легалната мајка“ на владејачкиот султан на Отоманското Царство од 16-от век:
* Нилуфер Хатун, Валиде хатун (1362–1383) на нејзиниот син Мурат I
* Девлет Хатун, Валиде хатун (1413–1414) на нејзиниот син Мехмед I
* Емине Хатун, Валиде хатун (1421–1449) на нејзиниот син Мурат II
* Хума Хатун, Валиде хатун (1444–1446) на нејзиниот син Мехмед II
* Емине Ѓул Бахар, Валиде хатун (1481–1492) за Бајазид II

Со почетокот на 16 век, титулата хетун за мајката на султанот, принцезите и главните придружнички на султанот била заменета со „*султан*“ и тие започнале да ја носат по дадените имиња. Оваа употреба ја потенцира османлиската концепција за суверена моќ како семејна привилегија. Како резултат на тоа, титулата валиде хатун исто така се претворила во валиде султан.

## Наводи

Категорија:Отомански титули
Категорија:Жените во Отоманското Царство
Категорија:Турцизми
Категорија:Зборови што ги нема во ТРМЈ
Клео од 5 до 7 (филм)

мини|Поглед од Парк Монтсурис, Париз, Франција 04-10-2006
**Клео од 5 до 7** (француски: *Cléo de 5 à 7*) — француски филм од 1962 година, во режија на Ањес Варда (Agnès Varda) која е авторка и на сценариото. Главните улоги ги играат: Корин Маршан (Corinne Marchand), Антоан Бурсеје (Antoine Bourseiller), Мишел Легран (Michel Legrand), Хосе Луис де Вилалонга (José Luis de Vilallonga), Доминик Давре (Dominique Davray), а во филмот се појавуваат и Ана Карина и Жан-Лик Годар.

## Синопсис
Во филмот се проследува животот на  пејачката Клео (ја игра Маршан) во текот на два часа. Таа е убава, згодна, но самозаљубена, нарцисоидна и хипохондрична. Додека ги чека резултатите од медицинските тестови, таа е многу загрижена, мислејќи дека е сериозно болна. Затоа, таа посетува една гатачка која ѝ кажува дека е болна и дека ја чека смрт. Нејзината помошничка Анжел (ја игра Давреј) цело време се обидува да ја утеши, но без успех. Исто така, ниту љубовникот на Клео, богатиот Хосе (го игра де Вилалонга) не може да ја утеши. Кога во станот на Клео доаѓаат нејзините композитори, таа избувнува и излегува надвор. Шетајќи низ градот, Клео оди во паркот каде го среќава војникот Антоан (го игра Бурсеје), кој е на служба во Алжир, но се наоѓа на отсуство. Антоан ја придружува Клео до болницата, каде лекарот ѝ соопштува дека е болна од рак и дека ќе треба да оди на хемотерапија. Така, во тие тешки мигови, Антоан е единствената утеха на Клео.

## Наводи

Категорија:Филмови на Ањес Варда
Категорија:Филмови на француски јазик
Категорија:Филмови од 1962 година
Категорија:Црно-бели филмови
Категорија:Француски филмови
Категорија:Филмови чие дејствие се одвива во Париз
Категорија:Филмови со Корин Маршан
Категорија:Филмови со Антоан Бурсеје
Категорија:Филмови со Мишел Легран
Категорија:Филмови со Хосе Луис де Вилалонга
Категорија:Филмови со Доминик Давре
Категорија:Филмови со Ана Карина
Категорија:Филмови со Жан-Лик Годар
Џонатан (рок-група)

**Џонатан** (*Jonathan*) — хрватска рок-група.

## Историјат
Групата „Џонатан“ е формирана во 2012 година во Риека од страна на пет пријатели со различна музичка заднина: пејачот Зоран Бадурина бил член на некогашната група „Салион“, тапанарот Бранко Ковачиќ бил член на „Лет 3“, гитаристот Дарко Петковиќ и басистот Никица Јурјевиќ бил дел од панк-групата „Пси“, а Томислав Радиновиќ бил член на „Мандрил“. Подоцна, кон групата се приклучил и клавијатуристот Хрвоје Шќулац, поранешен член на „Квазар“.

## Творештво
Во 2013 година, групата го објавила синглот „Меги“ (*Maggie*) кој бил пречекан со одлични критики, а музичката критика не ги штедела пофалбите и за деби-албумот „Bliss“ од 2014 година. Во 2015 година, групата го објавила синглот „Getting Closer Is Keeping Us Apart“, по што била номинирана за наградата за најдобар нов изведувач на 22. доделување на наградите „Порин“. На почетокот на 2016 година се појавил синглот „Heaven“, кој бил најава на концептуалниот албум во два дела, „To Love Or To Hold", објавени во 2017 и во февруари 2018 година. Обично, групата ја споредуваат со претставниците на т.н. „инди рок“, а таа одржала заедничка мини-турнеја со групата „Editors“ и настапила на концертот на американската инди-рок група „The Killers“.

## Наводи

Категорија:Хрватски рок групи
Селиште (Подмоље)

**Селиште** — археолошко наоѓалиште во охридското село Подмоље. Претставува средновековна населба, црква и некропола. Се наоѓа на 1&nbsp;км североисточно од наоѓалиштето Корија - Манастириште (околу 2&nbsp;км од селото Подмоље) и 2,5&nbsp;км југоисточно од селото Оровник. Претставува блага котлина заградена од сите страни со брегови. По површината се забележуваат купишта од градежни камења меѓу кои два бунари за вода. На крајниот југозападен дел од котлината постојат остатоци од еднокорабна црква чии ѕидови се широки 90 см, ѕидани од кршен камен. Според кажувањата на жителите од Подмоље овде биле наоѓани и фрагменти од живопис. Јужно од црквата се протега некропола.

## Поврзано
*Корија - Манастириште — средновековна црква;
*Чешма — средновековна црква и некропола;
*Подмоље;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Подмоље
Чешма (Подмоље)

**Чешма** — археолошко наоѓалиште во охридското село Подмоље. Претставува средновековна црква и некропола. Се наоѓа во самото село, источно од патот Кичево-Охрид-Скопје во близината на селската чешма. Северно од чешмата се наоѓа црквата Св. Константин и Елена која е подигната врз темели од постара црква околу која (особено јужно) се протега средновековна некропола. Според археологот Васил Лахтов, гробни конструкции се забележувале покрај самата чешма и биле поставени во правец исток-запад.

## Поврзано
*Корија - Манастириште — средновековна црква;
*Селиште — средновековна населба, црква и некропола;
*Подмоље;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Подмоље
Кумбаревци (Рамне)

**Кумбаревци** — археолошко наоѓалиште во охридското село Рамне. Претставува средновековна црква и некропола. На самиот влез во селото од просторот на првата куќа заедно со дворот на една фамилија, при копањето на темели биле откриени повеќе гробови градени од камени плочи и без гробни прилози. Според кажувањата на еден жител, биле откриени ѕидови од основа на мала црквичка.

## Поврзано
*Макла — средновековна некропола;
*Манастири — средновековна црква и некропола;
*Рамненски Лозја — населба и некропола од римското време;
*Св. Атанасија — средновековна црква;
*Св. Варвара — средновековна црква и некропола;
*Св. Врачи — средновековна црква и некропола;
*Св. Илија — средновековна црква;
*Туше Варница — средновековна населба;
*Рамне;
*Список на археолошки наоѓалишта во Охридско;
*Список на средновековни некрополи во Македонија.

## Наводи
Макла (Рамне)

**Макла** — археолошко наоѓалиште во охридското село Рамне. Претставува средновековна некропола. На околу 3&nbsp;км североисточно од селото, лево од патот што води кон планината Летница, на просторот кои селаните го викаат уште како и Турски Гробишта, со земјоделските работи бил откриен гроб ѕидан од делкан бигор. Во непосредната близина биле откриени и повеќе гробови од камени плочи со насоченост исток-запад.

## Поврзано
*Кумбаревци — средновековна црква и некропола;
*Манастири — средновековна црква и некропола;
*Рамненски Лозја — населба и некропола од римското време;
*Св. Атанасија — средновековна црква;
*Св. Варвара — средновековна црква и некропола;
*Св. Врачи — средновековна црква и некропола;
*Св. Илија — средновековна црква;
*Туше Варница — средновековна населба;
*Рамне;
*Список на археолошки наоѓалишта во Охридско;
*Список на средновековни некрополи во Македонија.

## Наводи
Манастири (Рамне)

**Манастири** — археолошко наоѓалиште во охридското село Рамне. Претставува средновековна црква и некропола. На зарамнетата површина што се издига над селото југоисточно за околу 200&nbsp;метри се гледаат остатоци од основа на поголема црква, со димензии 25 × 15&nbsp;м. По површината се среќаваат фрагменти од керамички садови и друг градежен материјал кој укажува на можност да била подигната од урнатни од старохристијанска базилика. Источно од неа се откриени гробови градени од камени плочи, со насоченост исток-запад. Од литературата е познато дека „Болоњскиот Псалтир“, кој потекнува од XIII век, бил напишан во селото Рамне.

## Поврзано
*Кумбаревци — средновековна црква и некропола;
*Макла — средновековна некропола;
*Рамненски Лозја — населба и некропола од римското време;
*Св. Атанасија — средновековна црква;
*Св. Варвара — средновековна црква и некропола;
*Св. Врачи — средновековна црква и некропола;
*Св. Илија — средновековна црква;
*Туше Варница — средновековна населба;
*Рамне;
*Список на археолошки наоѓалишта во Охридско;
*Список на средновековни некрополи во Македонија.

## Наводи
Св. Врачи (Рамне)

**Св. Врачи** — археолошко наоѓалиште во охридското село Рамне. Претставува средновековна црква и некропола. На југозападниот крај на селото, десно од патот за Студенчишта, во непосредната близина на селското училиште биле откриени повеќе гробови со насоченост запад-исток, градени од камени плочи, како и основа од темели на мала црква посветена на св. Врачи. Според кажувањата на учителот Стамен Шока од Охрид, во гробовите биле најдени накит и други предмети кои ги предал во Музејот на Македонија во Скопје.

## Поврзано
*Кумбаревци — средновековна црква и некропола;
*Макла — средновековна некропола;
*Манастири — средновековна црква и некропола;
*Рамненски Лозја — населба и некропола од римското време;
*Св. Атанасија — средновековна црква;
*Св. Варвара — средновековна црква и некропола;
*Св. Илија — средновековна црква;
*Туше Варница — средновековна населба;
*Рамне;
*Список на археолошки наоѓалишта во Охридско;
*Список на средновековни некрополи во Македонија.

## Наводи
Ковче (Речица)

**Ковче** или **Падина** — археолошко наоѓалиште во охридското село Речица. Претставува средновековна црква и некропола. На околу 5&nbsp;км западно од селото и 1,5&nbsp;км десно од реката Грдејца, на просторот обрснат со дрвја се забележуваат остатоци од градба, односно купишта од градежен материјал. Според кажувањата на жителите, овде се наоѓала црквата од старото село Полчани кое се наоѓа на околу 800&nbsp;м западно. Југозападно од остатоците на црквата се забележуваат камени плочи од гробни конструкции.

## Поврзано
*Задружни Штали — некропола од железното и римското време;
*Лозишта — депо на бронзен накит и железното време;
*Манастириште - Св. Недела — средновековна црква;
*Полчани — средновековна населба;
*Речица;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Речица (Охридско)
Бед Инглиш

**Бед Инглиш** е дело на Дарко Митревски. Книгата говори за културолошките разлики помеѓу Македонија и Соединетите Држави. Таа продолжува да говори како авторот односно иселеникот живее и се снајдува во светот на македонската дијаспора и колку солидно живее.

## Наводи

## Надворешни врски
*Sakamknigi.mk 

Категорија:Македонски книги
Речник на македонската народна поезија

**Речник на македонската народна поезија** – речник на македонската народна поезија. Досега се издадени три тома, том I (А-Г) во 1983, том II (Д-Ѕ) во 1987, том III (И-Г) во 1993 и том V (На - Нушалка) во 2024 година. Издавач е Институтот за македонски јазик „Крсте Мисирков“ под редакција на Тодор Димитровски

Речникот бил планиран да го содржи претежниот дел од лексиката на македонската народна поезија, а негова цел била: 
*да го определи обемот на зборовниот фонд на нашите народни песни и ја посочи употребата и значењата на зборовите во нив, потврдувајќи ги редовно со илустрирани примери;
*да придонесе за проучување на лексиката на нашиот народно-поетски јазик од повеќе аспекти (лингвистичко-стилистички и др.) – „една опширна и скоро неначната област за изучување“. Приведувајќи ги – посебно кај именките и придавките – синтагмите во кои се вклучува зборовната единица, Речникот дава богат материјал за изучување на метафориката на нашата народна поезија, на нејзините изразни средства;
*да се покаже дека низа зборови во современиот литературен јазик не се, како што понекаде се мисли, заемки од соседните словенски литературни јазици, туку се зборови што во определена епоха ги снемало од разговорниот јазик, но се зачувале во нашите народни песни;
*да даде свој придонес во развојот на литературниот (стандардниот) јазик со тоа што ќе изнесе на видело не мал број непознати или подзаборавени зборови коишто, пласирани во пишаната уметничка и друга реч, ќе ја доживеат својата ренесанса.

## Поврзано
*Дигитален речник на македонскиот јазик
*Толковен речник на македонскиот јазик
*Речник на македонскиот јазик со српскохрватски толкувања
*Македонски речник од 16 век
*Официјален дигитален речник на македонскиот јазик

## Наводи

Категорија:Македонски јазик
Категорија:Речници на македонскиот јазик
Дива мисла (роман)

**Дива мисла** – роман на македонски јазик од битолскиот писател Владимир Костов. Делото било издадено во 2014 година од издавачката куќа Матица македонска.

Носечка улога во романот има семејството Кожуварови. Низ широкиот спектар на настани, на човечки идеали и заблуди како на филмско платно ја публикува сликата за живеачката во еден затворен круг, во кој главна цел е потрагата по материјалното богатство. Неговите херои се илузионисти, заблуденици и несреќници, егоисти и самотници, кои не ја споделуваат радоста и среќата со средината во која живеат. Дури и во поглед на семејството, тие се ограничуваат во неговото проширување, со цел наследството да не се сподели со други луѓе.

## Поврзано
* Владимир Костов
* Македонска книжевност
* Матица македонска

## Наводи

Категорија:Владимир Костов
Категорија:Дела на Владимир Костов
Категорија:Македонски романи
Категорија:Романи кои се одвиваат во Македонија
Категорија:Изданија на Матица македонска
Категорија:Македонски дела од 2014 година
Категорија:Појавено во 2014 година во Македонија
Категорија:Книги од 2014 година
Зрна

**Зрна** — збирка од 26 песни од Радован Павловски, објавена во 1975 година.

Поезијата на Радован Павловски е специфична во својата метафорика со изграден посебен култ кон сликата, кон природата, кон навраќање на стварниот и имагинарниот амбиент на поетовиот роден крај наречен Железна Река.

Циклусот песни „Зрна“ го сочинуваат 26 песни во кои зрното претставува многузначен симбол. Во својата основа зрното има вегетативно значење и симболизира раѓање, плодност. Тоа никогаш не умира, а преку неговата бесмртност ја претставува и судбината на човекот.

## Критички осврт
;Зрно

Во мене живее житието на народот

А со мене

И судбини по светот се пребројуваат

Да не ми остане семето во темнина

Земјата да не ми огрубее, овенее

И низ камен отвoрам пат

Породот кон сонце го водам

Во невреме јас знам химна да запеам

Потоа кон ѕвездите да се оддалечам

и да бидам вечна светлина

Над шари од жита и народи.

Уште на почетокот на песната го гледаме поистоветувањето на зрното со човекот (со народот). Во поетовото срце е присутен целиот негов народ, од постанокот па до денес, сите Македонци со своите судбини по светот се слични на него.
Во продолжение ја изразува својата загриженост за сопственото семе, за наследството, да не остане во темнина и на тој начин земјата да „огрубее, овенее“. Всушност загриженоста е за целиот негов народ и за неговата иднина.

Сепак, во наредните стихови оптимизмот надвладува – „низ камен отвoрам пат“ – зашто тој нема да дозволи семето да се уништи, тој ќе му овозможи пат до сонцето, до животот, до иднината. Знае тој дека ќе има и тешки моменти, невреме, но тој и неговиот народ ќе успеат да ги совладаат. Дури тогаш, кога ќе се ослободи од стравот, кога ќе биде сигурен во успехот, тој ќе може да се упати „кон ѕвездите“, кон „вечна(та) светлина“ и од горе да ја набљудува убавината на неговата земја.

Во наредните песни на циклусот, Павловски ги расветлува разните облици и форми на зрното, го разгледува односот на поединецот кон минатото, сегашноста и иднината („Првородни зрна“), за војната и последиците од неа („Зрно на воинот“), за бунтот против насилството („Бунт на зрното“), за вечното постоење на Македонецот („Зафрлено зрно“) итн.

Секоја песна на Павловски, длабоко произлегува од неговиот живот, од неговата врска со сите времиња на сопствениот народ и неговото битие. Движејќи се по своите патишта, тој во творештвото не само што се открива себеси, туку и македонскиот народ, кој како вечен мит од најдревните времиња до денес, па и во иднина ќе биде светла точка на светската историја.

## Наводи

Категорија:Дела на Радован Павловски
Категорија:Македонски стихозбирки
Категорија:Книги од 1975 година
Станислав Лесновски

**Станислав Лесновски** (, 14 век) – македонски книжевник од 14 век, најзначајниот претставник на Лесновскиот книжевен центар. Работел во првата половина на 14 век во Лесновскиот манастир и, според Илија Велев, од 1353 година во Марковиот манастир покрај Скопје.

## Книжевна дејност
Со своите ученици го уредил и препишал *[[Станиславов пролог|Станиславовиот пролог]]* (1330), кој содржи и *Кратко житие на Гаврил Лесновски* (се чува во Архивот на САНУ, Белград), *Минеј* (*Оливеров минеј*, 1342) со химнографска Служба на Гаврил Лесновски, за кој изработил и орнаментика. Му се припишува уште еден минеј, т.н. месечен (од декември до февруари), како и пролог за раздобјето од септември до ноември (се чува во Софија). При евакуацијата на ракописната збирка од 55 дела на железничката станица во Ниш во 1915 година биле изгубени *Оливеровиот минеј* и *Месечниот минеј*. Неговите ракопис се занимливи и значајни за истражување на јазични, книжевни, химнографски, калиграфски и орнаментолошки особини на Лесновскиот книжевен центар од тоа време.

## Поврзано
* Станиславов пролог
* Лесновски Ковачевиќев пролог

## Наводи

Категорија:Македонски писатели
Категорија:Средновековна македонска книжевност
Категорија:Починати во непозната година
Категорија:Родени во непозната година
Категорија:Хагиографи
Св. Јован (Варош)

**Св. Јован** — археолошко наоѓалиште во прилепското село Варош. Претставува осамен наод од римското време и средновековна населба и некропола.

## Местоположба

Наоѓалиштето се наоѓа на околу 500 метри северозападно од Варош, непосредно до училиштето.

## Опис

Непосредно до училишната ограда при сондажните ископувања извршени во 1960 година биле откриени темели од црква и неколку гробови од XIII до XIV век, во кои се најдени прстени, белезици и обетки. Исто така, биле најдени повеќе мермерни фрагменти од античка декоративна пластика.

## Поврзано
* Бревчина — населба од римското време;
* Заград — населба од железното време;
* Кабања — населба од римското време;
* Калдрма — некропола од железното и хеленистичкото време;
* Куќата на Ѓошеви — депо од бронзеното и железното време;
* Куќата на Мантови — некропола од бронзеното време;
* Манастир Св. Архангел Михаил — осамен наод од римското време;
* Маркови Кули — средновековна тврдина;
* Мечкина Дупка — некропола од хеленистичкото време;
* Падарница — некропола од римското време;
* Под Кули — некропола од хеленистичкото време;
* Попадин Дол — некропола од железното време;
* Св. Атанас — осамен наод од римското време и средновековна населба и некропола;
* Св. Варвара — средновековна црква;
* Св. Врач — средновековна црква;
* Св. Димитрија — осамен наод од римското време;
* Св. Ѓорѓија — средновековна црква;
* Св. Никола — осамени наоди од римското време и средновековна црква со некропола;
* Св. Петар — осамен наод од римското време;
* Св. Харалампија — осамен наод од римското време и средновековна црква;
* Светец — некропола од бронзеното време;
* Сивастоец — средновековна некропола;
* Слон — населба од бронзеното време;
* Ташачица — населба и некропола од доцноантичкото време и средновековна населба;
* Црква 13 — осамен наод од римското време и средновековна црква со некропола;
* Црква 14 — средновековна црква;
* Црква 15 — средновековна црква;
* Црква 16 — средновековна црква и некропола;
* Бањиште — праисториска населба и античка бања;
* Бегова Нива — некропола од железното време;
* Куќа на Цилкоски — гроб од железното време;
* Маркови Кули-Градина — некропола од доцноантичко време и средниот век;
* Маркови Кули-Карпесто Живеалиште — праисториско карпесто живеалиште;
* Песјобрдце — доцноантичка населба;
* Роклејца — доцноантичка населба;
* Варош; и
* Список на археолошки наоѓалишта во Прилепско.

## Наводи

Категорија:Варош
Станиславов пролог

250px|мини|Станиславов пролог
**Станиславов пролог** познат и како **Лесновски пролог** — средномакедонски кирилски ракопис. Бил препишан од писецот Станислав во 1330 година во Лесновскиот манастир. Содржи I+320 листа и се чува во Архивот на САНУ, бр. 53.

Ракописот е едноеров со безјусов рашки (до стр. 68v) и со јусов кратовски систем (од последните четири реда на стр. 68v па сѐ до 320. лист). Тој е од типот на целосни пролози и содржи кратки житија на светители за сите денови во годината. Се спомнуваат руски светители од I и II слој на првата редакција на проложните текстови, а од јужнословенските Св. Кирил Солунски, заедничкиот помен на Св. Кирил и Методиј, житието на пустиножителот Гаврил Лесновски и житието на цар Петар. 

## Поврзано
* Станислав Лесновски

## Наводи

Категорија:Средновековна македонска книжевност
Станиславов пролог
Пролог за март-август

**Пролог за март-август** — средномакедонски ракопис од третата четвртина на 14 век. Поголемиот дел од 1951 година се чува во Народната библиотека на Србија (Белград), сигн. Рс 94 (I+113 л.), а помалиот во Скопска митрополијаСкопската митрополија, СМ-М 1 (99 л.). Вкупно има 212 хартиени листа. Јазичните особености упатуваат на западномакедонско потекло на ракописот. 

## Наводи

Категорија:Средновековна македонска книжевност
Горна Црква (Сирула)

**Горна Црква** — археолошко наоѓалиште во охридското село Сирула. Претставува средновековна црква и некропола. На околу 1,5&nbsp;км северозападно од селото има тумба насадена со борова шума која доминира над околниот терен. Над неа се наоѓаат остатоци од темели на црква со димензии 16 × 7&nbsp;метри. Ширината на ѕидовите изнесува 85 см, а ѕидани се од кршен камен и кал. Околу црквата се гледаат гробни конструкции градени со камења, покриени со монолитни плочи поставени во правец исток-запад.

## Поврзано
*Св. Никола — средновековна црква.
*Сирула;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Сирула
Јанко Бачев

**Јанко Бачев** (14 септември 1966 во Струмица) — македонски политичар,универзитетски професор и претседател на партијата Единствена Македонија, а воедно и нејзин основач. Универзитетски професор по меѓународно право на Правниот факултет при Меѓународниот Славјански Универзитет „Гаврило Романович Державин“.

## Образование
Во 1991 година, завршил Правен факултет, во 1995 година, ја завршил специјалистичката обука за стручно оспособување и усовршување на работниците на овластени работни места во Министерството за внатрешни работи на Република Македонија. Во 1996 година, го положил правосудниот испит, во 1999 завршил последипломски магистерски студии на Катедрата за меѓународно право и меѓународна политика на Правниот факултет „Јустинијан Први“ во Скопје одбранувајќи го магистерскиот труд на тема: „*Правните механизми во [[Обединети нации|Организацијата на Обединетите нации]] и прашањето околу името на [[Македонија|Република Македонија]]*“. Во 2012 година, ги завршил докторските студии на Катедрата за меѓународно право и меѓународна политика на Правниот факултет „Јустинијан Први“, одбранувајќи ја докторската дисертација на тема: „*Правните механизми во Организацијата на Обединетите нации и прашањето околу името на Република Македонија*“.

## Кариера
Во периодот од 1991 до денес има работно искуство во правосудната сфера, службите на државните органи, политичката и образовната сфера.

### Политички ангажмани
Во 2002 година, ја основал политичката партија Народно движење за Македонија со поголем број на истомисленици, откако во рамките на МВР, ги согледувал политичките сценарија и внатрешните предавства за време на конфликтот во 2001 година. На партијата, во 2018 година, и било сменето името во Единствена Македонија.

Во декември 2023 година ја отвора неговата семрежна телевизија ЕМ Телевизија, каде се емитувани неколку пати во неделата политички емисии и анализи. Главен уредник на телевизија е: Емилија Гелева.

Во 2024 година, имал своја емисија на ЕМ Телевизија, наречена како "Разговори со Јанко Бачев", со новинарот Саше Ивановски.

Од 2025 година, е колумнист и соработник на порталот "Национал.мк".

## Книжевни дела
Автор е на три книги: 1. „Македонија и Грција - Битка за името„ (Правните механизми во Обединетите нации за враќање/употреба на името - Република Македонија), 2. „Меѓународно - правните основи и постапката за поништување на Договорот меѓу Македонија и Грција“ и 3. Договорите со Бугарија од 2017 и 1947 година и Планот за обединувањето на Пиринска Македонија со Народна Република Македонија како и на повеќе од двесте есеи, стручни и научни трудови од областа на меѓународното право и меѓународните односи, безбедноста и политиката. Со свои трудови учествувал на повеќе домашни и меѓународни научни конференции.

## Наводи

Категорија:Политичари од Струмица
Категорија:Писатели од Струмица
Категорија:Професори од Струмица
Категорија:Професори на Меѓународниот славјански универзитета
Категорија:Апсолвенти на Правниот факултет „Јустинијан I“ - Скопје
Категорија:Магистри на Правниот факултет „Јустинијан I“ - Скопје
Категорија:Доктори на Правниот факултет „Јустинијан I“ - Скопје
Слепченски апостол

мини|Лист од Слепченскиот апостол
**Слепченски апостол** — полн изборен апостол кој датира од 12 век, претставува најстар препис на словенскиот превод на Апостолот директно од перото на светите браќа Кирил и Методиј. Се состои од 154 листа на пергамент со македонска редакција. Пишуван е со мастило и киновар со уставно кирилско писмо. Иницијалите се од зооморфен тип. Некои од листовите се палимпсест, словенскиот текст е пишуван врз грчки. Текстот на Слепченскиот апостол го пишувале двајца писци, едниот пишувал ситно и право, другиот крупно и косо. Потекнува од Охридската книжевна школа и првобитно му припаѓал на Слепченскиот манастир Демирхисарско, односно, создаден е од слепченските монаси во манастирскиот скрипториум. Денес неговиот најголем дел се чува во Руската национална библиотека во Санкт Петербург, сигн. F.n. I. 101 (130 листа), и во Пловдивскиот музеј, а негови помали делови 1 до 6 листа во Москва и Киев. Од неодамна негова целосна дигитална копија пооседува и библиотеката на Слепченскиот манастир.

## Наводи

Категорија:Средновековна македонска книжевност